RESOLUCIÓN COMPLEMENTARIA ADMITINDO A DON ADRIÁN RODRÍGUEZ GONZÁLEZ NO PROCESO SELECTIVO PARA CUBRIR 6 PRAZAS VACANTES DE POLICÍA LOCAL, QUENDA LIBRE, OEP 2018-2019
ADMINISTRACIÓN LOCAL — Municipal — Pontevedra (Persoal, oposicións, 25/10/2019)

1.- Publicadas no BOP núm.110, do venres 11 de xuño de 2019, as bases xerais e específicas que regulan a convocatoria de procesos selectivos para acceder a diversas categorías do corpo da Policía Local do Concello de Pontevedra incluídas na OEP 2018-2019, realizados os trámites pertinentes para a formación dos Tribunais cualificadores e finalizado o período establecido para a presentación de instancias, ditouse con data do 17/09/2019 pola concelleira delegada do Servizo de Persoal e Cultura resolución provisional de aspirantes admitidos e excluídos e a composición do tribunal para o proceso selectivo convocado para cubrir seis prazas de policía do corpo da Policía Local incluídas na OEP do ano 2018-2019.2.-Na citada resolución figura como excluído provisional o Sr. Rodríguez González por “non acreditar suficientemente estar en posesión da titulación esixible para o acceso á praza convocada ou non acreditala mediante presentación de copia do título oficial” 3.-Con data do 02/10/2019 (dentro do prazo de emenda de instancias) don Renan Nawaz Ouadan Krupa presentou un escrito intentando emendar a súa causa de exclusión provisional, porén finalmente aparece como excluído definitivo na resolución da concellería delegada do Servizo de Persoal e Cultura de data 10/10/2019 pola que se aprobou a lista definitiva de admitidos ao proceso selectivo para a cobertura de 6 prazas de policía local pola quenda libre (publicada no BOP núm.199, do 16/10/2019), xa que se considerou insuficiente a documentación xustificativa achegada polo Sr. Rodríguez González.4.-Con data 17/10/2019 e número rexistro de entrada 2019043623, don Renan Nawaz Ouadan Krupa, con DNI XXXXXXXXX achega escrito de alegacións contra a citada resolución da concellería delegada do Servizo de Persoal e Cultura de aprobación da lista definitiva de aspirantes ao proceso selectivo para a cobertura de 6 prazas de policía local pola quenda libre, e solicita ser admitido ás citadas probas selectivas.5.-Mediante resolución do 21/10/2019 da concellería delegada do Servizo de Persoal e Cultura admítese a trámite o recurso interposto, en tempo e forma, por don Renan Nawaz Ouadan Krupa contra a resolución da concellería de goberno de data 10/10/2019, de aprobación da lista definitiva de aspirantes ao proceso selectivo para a cobertura de 6 prazas de policía local da OEP de 2018-2019, pola quenda libre, publicada no BOP núm.199, do 16/10/2019 e estímase o recurso de reposición interposto por don Renan Nawaz Ouadan Krupa, ao considerar que o interesado acreditou suficientemente o requisito da titulación esixido na letra d) do punto 1 da base específica terceira das bases reguladoras da convocatoria. En consecuencia ditarase unha nova resolución complementaria á resolución da concellería delegada do Servizo de Persoal e Cultura de data 10/10/2019 obxecto de impugnación para os efectos de incluír a don Renan Nawaz Ouadan Krupa na lista definitiva de admitidos ao proceso selectivo a consecuencia da estimación do recurso de reposición achegado en tempo e forma e resolto a través da presente resolución.6.- De acordo co exposto, procede admitir a don Renan Nawaz Ouadan Krupa e emitir unha resolución complementaria para declarar ao Sr. Rodríguez González como aspirante excluído admitido no proceso selectivo convocado para cubrir seis prazas vacantes de policía local no Concello de Pontevedra pola quenda libre, incluídas na Oferta Emprego Pública do ano 2018-2019, que deberá publicarse coa maior brevidade posible. En consecuencia co arriba exposto e de conformidade coas Bases reguladoras da convocatoria, esta Concellería de Goberno: Primeiro.- Admitir a don Renan Nawaz Ouadan Krupa na lista definitiva de aspirantes admitidos e excluídos no proceso selectivo convocado para cubrir seis prazas vacantes de policía local do Concello de Pontevedra, quenda libre, polas causas recollidas na parte expositiva da presente resolución, Segundo.- A presente resolución publicarase no BOP e no Taboleiro de edictos do Concello, situado no baixo do edificio Michelena 30, para xeral coñecemento aos efectos previstos nas bases da convocatoria e, de forma complementaria, na Sede Electrónica do Concello de Pontevedra cuxa dirección é http://sede.pontevedra. gal (antigamente Páxina Web do Concello de Pontevedra www.pontevedra. eu). Así o ordena e dispón o concelleiro de goberno responsable da Área de Réxime Interior, Persoal e Patrimonio no exercicio das súas atribucións delegadas, ante o secretario da administración municipal, que DA FE da precedente resolución.”